Pontivy

Pondi

Die kasteel van die Rohan-gesin

Wapen

Pontivy

Koördinate: 48°04′00″N 2°59′00″W﻿ / ﻿48.06667°N 2.98333°W﻿ / 48.06667; -2.98333Koördinate: 48°04′00″N 2°59′00″W﻿ / ﻿48.06667°N 2.98333°W﻿ / 48.06667; -2.98333
Land|  Frankryk
Gewes|  Bretagne
Département|  Morbihan
Arrondissement| Pontivy
Kanton| Pontivy
Regering

• Burgemeester| Henri Le Dorze
Oppervlak

• Stad| 24,85 km2 (9,59 vk. myl)
Hoogte

| 48–192 m (157–630 ft)
Bevolking

• Stad| 13 693
• Digtheid| 551/km2 (1 430/vk. myl)
• Metro

| 23 075
Poskode|

56300

Skakelkodes| 56178
Webwerf| pontivy.fr

Pontivy (Bretons: Pondi) is 'n stad teen die Blavetrivier in die département Morbihan (Bretagne, Noordwes-Frankryk) met 'n oppervlak van 24,85 vierkante kilometer en 13 693 inwoners (2008). Dit is die onderprefektuur van die gelyknamige arrondissement en die hoofstad van 'n kanton.

## Geskiedenis[wysig | wysig bron]

Pontivy word in die 7de eeu deur die monnik Ivy gestig. Hy laat 'n brug oor die Blavetrivier oprig, wat sy naam aan die stad verleen.

Op 18 Brumaire van die jaar XII van die Franse Rewolusie (9 November 1804) is die naam van Pontivy verander na Napoléonville. Ná die ontmagting van Napoléon Bonaparte kry die stad sy oorspronklike naam terug, wat later nog eens gewysig is na Bourbonville. Onder die heerskappy van Napoléon III vind die tweede naamsverandering na Napoléonville plaas.

## Besienswaardighede en kultuur[wysig | wysig bron]

Die bekendste historiese geboue is die basiliek Notre-Dame-de-Joie en die kasteel van die adellike gesin Rohan, wat teen die einde van die 15de eeu opgerig is. Pontivy tree op as gasheer van die eindronde van Kan ar Bobl ("Sang van die Volk"), 'n jaarlikse Bretonse musiekwedstryd.